สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 21 ม.ค. 2562
22 ม.ค. 2562

ตลาดหุ้นนิวยอร์กปิดทำการวันจันทร์ที่ 21 ม.ค.เนื่องในวันมาร์ติน ลูเธอร์ คิง จูเนียร์
ตลาดทองคำนิวยอร์กปิดทำการวันจันทร์ที่ 21 ม.ค.เนื่องในวันมาร์ติน ลูเธอร์ คิง จูเนียร์
ตลาดน้ำมันนิวยอร์กปิดทำการวันจันทร์ที่ 21 ม.ค.เนื่องในวันมาร์ติน ลูเธอร์ คิง จูเนียร์
ตลาดเงินนิวยอร์กปิดทำการวันจันทร์ที่ 21 ม.ค.เนื่องในวันมาร์ติน ลูเธอร์ คิง จูเนียร์
 
ตลาดหุ้นยุโรปปิดลบเมื่อคืนนี้ (21 ม.ค.) เนื่องจากนักลงทุนวิตกกังวลเกี่ยวกับการชะลอตัวของเศรษฐกิจจีน หลังจากทางการจีนเปิดเผยว่า ผลิตภัณฑ์มวลรวมภายในประเทศ (GDP) ในปี 2561 ขยายตัวที่ระดับต่ำสุดในรอบ 28 ปี รวมทั้งความกังวลเกี่ยวกับสถานการณ์ชัตดาวน์ในสหรัฐที่ยังคงยืดเยื้อในขณะนี้
ดัชนี Stoxx Europe 600 ปิดลบ 0.19% แตะที่ระดับ 356.36 จุด
ดัชนี DAX ตลาดหุ้นเยอรมันปิดที่ 11,136.20 จุด ลดลง 69.34 จุด หรือ -0.62% ดัชนี CAC-40 ตลาดหุ้นฝรั่งเศสปิดที่ 4,867.78 จุด ลดลง 8.15 จุด หรือ -0.17% ดัชนี FTSE 100 ตลาดหุ้นลอนดอนปิดที่ 6,970.59 จุด เพิ่มขึ้น 2.26 จุด หรือ +0.03%
 
ตลาดหุ้นลอนดอนปิดขยับขึ้นเพียงเล็กน้อยเมื่อคืนนี้ (21 ม.ค.) ท่ามกลางภาวะการซื้อขายที่ซบเซา เนื่องจากนักลงทุนวิตกกังวลเกี่ยวกับเศรษฐกิจจีนที่ชะลอตัวลง รวมทั้งความไม่แน่นอนของสถานการณ์ที่อังกฤษแยกตัวออกจากสหภาพยุโรป (Brexit)